Ebanjelioa

Jesu Kristoren Ebanjelioa jondoni Matiuren liburutik 23, 1-12.Jesus jendaldeari eta dizipulueri hunela mintzatu zitzaioten :“ Lege-irakasle eta farisauak Moisen predika-alkian jarriak daude.Egizue, beraz, eta bete heiek erran guzia.Bainan heiek egiten dutena ez egin,erraiten baitute, bainan ez egiten.Zama pizuak lotzen dituzte eta jendeen bizkarrean ezartzen ;bainan berek ez dituzte erhiaz ere higitu nahi.Egiten duten guzia, jendeak ikusteagatik egiten dute :beren larrutxak zabal erabiltzen dituzte, eta litsak luze.Maite dituzte lehen jarlekuak afarietan,aitzineko alkiak zinagogetan,agurrak plazetan, eta jendeak erran diezoten : ‘Irakasle jauna’.Zuek, ordea, ez bila nehork erran diezazuen : ‘ Irakasle jauna’,irakasle bat baizik ez baituzue,eta denak elkarren haurride baitzirezte.Lur huntan ez erran nehori ‘aita’,ez baituzue aita bat baizik, zerukoa.Ez bila ere nehork erran diezazuen ‘gidari’,gidari bat baizik ez baituzue, Kristo.Zuetarik handiena izan bedi zuen zerbitzari.Bere burua goratuko duena, apaldua izanen da,eta bere burua apalduko duena, goratua.”

Jaunak errana.
         Eskerrak zuri Jauna.



